3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ผลิตภัณฑ์ของบริษัทฯ แบ่งได้เป็น 2 ประเภทคือ

  3.1.1 ประเภทผลิตภัณฑ์น้ำมันเชื้อเพลิง

  ประเภทผลิตภัณฑ์น้ำมันเชื้อเพลิง ได้แก่ น้ำมันเบนซินออกเทน 95 น้ำมันเบนซินออกเทน 91
  และน้ำมันดีเซลหมุนเร็ว

  3.1.2 ประเภทผลิตภัณฑ์ที่ไม่ใช่น้ำมันเชื้อเพลิง

  ประเภทผลิตภัณฑ์ที่ไม่ใช่น้ำมันเชื้อเพลิงได้แก่ น้ำมันหล่อลื่นที่ใช้กับเครื่องยนต์ชนิดต่างๆ ที่บริษัทฯ
  ประกอบธุรกิจในลักษณะซื้อมาขายไป

  รายได้หลักของบริษัทฯ มาจากการจำหน่ายน้ำมันเชื้อเพลิงและน้ำมันหล่อลื่น ในปี 2544
  รายได้กว่าร้อยละ 90 ของบริษัทฯ มาจากการจำหน่ายผลิตภัณฑ์ทั้ง 2 ประเภทดังกล่าวข้างต้น
  ส่วนที่เหลือมาจากค่าเช่า ค่าธรรมเนียมในการใช้สิทธิสถานีบริการน้ำมัน และดอกเบี้ยรับ

  การดำเนินธุรกิจของบริษัทฯ อยู่ภายใต้พระราชบัญญัติควบคุมน้ำมันเชื้อเพลิง พ.ศ. 2542 ซึ่งมี
  สาระสำคัญเกี่ยวกับวิธีการเก็บรักษาน้ำมันเชื้อเพลิง
  และข้อกำหนดในการก่อสร้างสถานีบริการน้ำมัน และพระราชบัญญัติการค้าน้ำมันเชื้อเพลิง พ.ศ.
  2543 ซึ่งมีสาระสำคัญว่า บริษัทฯ ต้องจำหน่ายผลิตภัณฑ์น้ำมันชนิดต่างๆ ที่ได้รับอนุญาตตามมาตรา
  7 แห่งพระราชบัญญัติการค้าน้ำมันเชื้อเพลิง พ.ศ. 2543 อย่างน้อยปีละ 120 ล้านลิตร
  และให้บริษัทฯ มีสิทธินำเข้าน้ำมันเหล่านั้นจากต่างประเทศได้
  รวมทั้งมีหน้าที่ต้องสำรองน้ำมันตามกฎหมายในอัตราร้อยละ 5 และร้อยละ 10
  ของปริมาณการจำหน่ายน้ำมันรวมในหนึ่งปีที่ได้รับอนุมัติจากกระทรวงพาณิชย์
  สำหรับน้ำมันที่ซื้อจากในประเทศและนำเข้าจากต่างประเทศตามลำดับ
  การได้รับอนุญาตตามพระราชบัญญัติฉบับดังกล่าวข้างต้นไม่มีข้อกำหนดในเรื่องระยะเวลา

3.2 การตลาดและภาวะการแข่งขัน

  3.2.1 นโยบายและลักษณะการตลาดของผลิตภัณฑ์

  บริษัทฯ ได้กำหนดนโยบายและลักษณะการตลาดของผลิตภัณฑ์
  โดยมุ่งเน้นที่การขายปลีกผ่านสถานีบริการน้ำมันภายใต้เครื่องหมายการค้าของบริษัทฯ
  และการจำหน่ายสู่ภาคอุตสาหกรรมต่างๆ ทั้งที่เป็นผู้ใช้โดยตรง ทั้งในภาคขนส่งและบริการ
  รวมทั้งการจำหน่ายแก่ผู้ค้าน้ำมันรายอื่นซึ่งนำน้ำมันไปจำหน่ายสู่ผู้บริโภคอีกทอดหนึ่ง

  ในการจะขยายเครือข่ายสถานีบริการน้ำมัน บริษัทฯ จะมุ่งการขยายในเขตภาคใต้ และกรุงเทพ
  มหานครเป็นหลัก เนื่องจากบริษัทฯ มีคลังน้ำมันขนาดใหญ่อยู่ที่เขตราษฎร์บูรณะ กรุงเทพมหานคร
  จังหวัดสุราษฎร์ธานี และจังหวัดสงขลา บริษัทฯ
  จะจัดให้มีบริการที่ครบวงจรในสถานีบริการน้ำมันขนาดใหญ่ ภายในเขตเมือง
  หรือบนถนนสายหลักที่สำคัญ ซึ่งมีความต้องการใช้น้ำมันเชื้อเพลิงมาก นอกจากนี้บริษัทฯ
  ยังสนใจที่จะลงทุนในสถานีบริการน้ำมันขนาดกลางที่ให้ผลตอบแทนคุ้มค่า ทั้งสำหรับบริษัทฯ
  และสำหรับผู้ประกอบการ ด้วยการเลือกรูปแบบการก่อสร้างที่เหมาะสมกับแต่ละท้องที่ และบริษัทฯ
  จะเปิดสถานีบริการน้ำมันขนาดเล็ก ซึ่งลงทุนน้อยและคืนทุนเร็ว
  สำหรับบนถนนสายรองเชื่อมระหว่างอำเภอที่มีความต้องการใช้น้ำมันไม่สูงนัก

  ในด้านการลงทุนในสถานีบริการน้ำมันนั้น บริษัทฯ อาจจะเป็นผู้ลงทุนเองทั้งหมด หรือบางส่วน
  หรือให้ผู้ประกอบการสถานีบริการน้ำมันลงทุนเองทั้งหมด ทั้งนี้แล้วแต่ความเหมาะสม

  .....2/ในการตั้งราคาฯ

  2

  ในการตั้งราคาขายปลีกของผลิตภัณฑ์น้ำมันเชื้อเพลิง และน้ำมันหล่อลื่น บริษัทฯ
  จะพิจารณาจากสภาพการแข่งขันในแต่ละพื้นที่เป็นหลัก โดยบริษัทฯ
  จะตั้งราคาขายผลิตภัณฑ์ดังกล่าวต่ำกว่าสถานีบริการน้ำมันขนาดใหญ่ของผู้ค้ารายใหญ่
  ทั้งนี้เพื่อเป็นแรงจูงใจให้ลูกค้าเข้ามาใช้บริการและผลิตภัณฑ์ของบริษัทฯ มากขึ้น

3.2.2 การจำหน่ายและช่องทางการจำหน่าย

  บริษัทฯ จำหน่ายน้ำมันโดยผ่านช่องทางตามลักษณะของลูกค้าดังนี้

1.  ก) การจำหน่ายให้แก่ผู้ใช้โดยตรงโดยมิได้ผ่านสถานีบริการน้ำมันของบริษัทฯ ได้แก่
    การจำหน่ายให้กับผู้ใช้ที่มีกิจการประเภทรถขนส่ง เรือขนส่งสินค้าและคนโดยสาร
    กิจการอุตสาหกรรมประเภทก่อสร้าง และอื่นๆ

2.  ข) การจำหน่ายผ่านสถานีบริการน้ำมัน เป็นการจำหน่ายให้ประชาชนผู้ใช้น้ำมันเชื้อเพลิงทั่วไป
    สถานีบริการน้ำมันของบริษัทฯ มีอยู่หลายขนาดกระจายอยู่ทั่วประเทศ มีจำนวน 151 แห่ง
    สถานีบริการน้ำมันเหล่านี้ดำเนินการโดยบริษัทฯ เอง 104 แห่ง ให้ผู้อื่นเช่าดำเนินการ 27
    แห่ง และลูกค้าลงทุนร่วมกับบริษัทฯ 20 แห่ง

3.  ส่วนหลักเกณฑ์การคัดเลือกลูกค้าที่จะเช่าสถานีบริการน้ำมันของบริษัทฯ
    เพื่อไปดำเนินการเองนั้น บริษัทฯ
    จะพิจารณาจากฐานะทางการเงินและประสบการณ์ในการทำธุรกิจของลูกค้าเป็นหลัก
    ส่วนในกรณีที่ลูกค้าจะร่วมลงทุนเปิดสถานีบริการน้ำมันกับบริษัทฯ บริษัทฯ
    จะพิจารณาคุณสมบัติของลูกค้าและทำเลที่ตั้งของที่ดินที่ลูกค้าจะนำมาดำเนินกิจการสถานีบริการน้ำมันว่าจะมีความเหมาะสมเพียงใด

  ค) การจำหน่ายให้ผู้ค้าน้ำมันรายอื่นซึ่งจะนำน้ำมันไปจัดจำหน่ายโดยผ่านระบบเครือข่ายและช่อง
  ทางการจำหน่ายของผู้ค้าน้ำมันเหล่านั้นไปสู่ผู้บริโภคน้ำมันอีกทอดหนึ่ง

  ง) การจำหน่ายน้ำมันไปยังต่างประเทศ
  เป็นการจำหน่ายน้ำมันโดยการขนส่งทางรถยนต์ไปยังผู้ค้าน้ำมันในประเทศเพื่อนบ้าน เช่น
  สาธารณรัฐสังคมนิยมแห่งสหภาพเมียนม่าร์ และกัมพูชาประชาธิปไตย

ปริมาณการจำหน่ายผลิตภัณฑ์ของบริษัทฯ ในระยะ 3 ปี ที่ผ่านมาแยกตามลักษณะลูกค้า

  ------------------------ -------- -------- -------- -------- -------- --------
  ลักษณะลูกค้า                2544              2543              2542     

                           ล้านลิตร   ร้อยละ    ล้านลิตร   ร้อยละ    ล้านลิตร   ร้อยละ

  ก) ผู้ใช้โดยตรง             15.66    6.48     50.90    15.23    145.90   34.73

  ข) สถานีบริการน้ำมันของบริษัทฯ 140.77   58.26    169.70   50.79    207.10   49.30

  ค) ผู้ค้าน้ำมันอื่น             85.05    35.20    112.10   33.56    65.00    15.47

  ง) จำหน่ายไปต่างประเทศ     0.14     0.06     1.42     0.42     2.10     0.50

  รวมปริมาณการจำหน่าย        241.62   100.00   334.12   100.00   420.10   100.00
  ------------------------ -------- -------- -------- -------- -------- --------

  บริษัทฯ ไม่มีการจำหน่ายให้ลูกค้ารายใดรายหนึ่งเกินกว่าร้อยละ 30 ของรายได้รวมในระยะ 3
  ปีที่ผ่านมา

  .....3/3.2.3 สภาพการฯ

  3

  3.2.3 สภาพการแข่งขันภายในอุตสาหกรรม

  ผลจากการยกเลิกการควบคุมราคาน้ำมัน
  และการนำระบบราคาน้ำมันลอยตัวอย่างเสรีมาใช้ประกอบกับการปรับลดกฎเกณฑ์การขออนุญาตก่อสร้างสถานีบริการน้ำมันให้สะดวกมากขึ้น
  ส่งผลให้ผู้ค้าน้ำมันต่างเข้ามาแย่งชิงส่วนแบ่งตลาด
  ทั้งยังมีผู้ค้าน้ำมันรายย่อยจำนวนมากลงทุนตั้งสถานีบริการน้ำมันกันมากขึ้น
  ดังนั้นสภาพการแข่งขันของสถานีบริการน้ำมันในปัจจุบันจึงเพิ่มขึ้นสูงมาก
  ผู้ค้าน้ำมันต้องใช้กลยุทธ์ทุกรูปแบบในด้านการตลาดที่จะดึงลูกค้าให้มาใช้บริการและเป็นลูกค้าประจำ

  ผู้ค้าน้ำมันในประเทศที่มีขนาดใหญ่และขนาดกลาง และมีคลังน้ำมันเป็นของตนเองมีดังนี้

  ผู้ค้าน้ำมันขนาดใหญ่ ได้แก่

-   บริษัท ปตท. จำกัด (มหาชน)

-   บริษัท เชลล์แห่งประเทศไทย จำกัด

-   บริษัท เอสโซ่ (ประเทศไทย) จำกัด (มหาชน)

-   บริษัท น้ำมันคาลเท็กซ์(ไทย) จำกัด

-   บริษัท บางจากปิโตรเลียม จำกัด (มหาชน)

  ผู้ค้าน้ำมันขนาดกลางได้แก่

-   บริษัท สยามสหบริการ จำกัด (มหาชน)

-   บริษัท พี.ซี.สยามปิโตรเลียม จำกัด

-   บริษัท คอสโมออยล์ จำกัด

-   บริษัท ภาคใต้เชื้อเพลิง จำกัด (มหาชน)

-   บริษัท เจริญมั่นคง จำกัด

-   บริษัท เอ็ม พี ปิโตรเลียม จำกัด

-   บริษัท คูเวตปิโตรเลียม (ประเทศไทย) จำกัด

-   บริษัท น้ำมัน ทีพีไอ จำกัด

-   บริษัท คอนอโค (ประเทศไทย) จำกัด

  นอกจากนี้ ยังมีผู้ค้าน้ำมันขนาดเล็กซึ่งได้แก่ ผู้ค้าน้ำมันทั่วไปที่มีปริมาณการค้าน้ำมันไม่สูงนัก
  และยังมีสถานีบริการน้ำมันต่างๆ ซึ่งไม่ได้ใช้เครื่องหมายการค้าของผู้ค้าน้ำมันขนาดใหญ่
  หรือขนาดกลางอีกด้วย

  3.2.4 ศักยภาพในการแข่งขันของบริษัทฯ

  จากสภาพการตลาดที่สถานีบริการน้ำมันทุกแห่งต้องแข่งขันกันในเรื่องราคา
  และการที่ทางการควบคุมคุณภาพของน้ำมันที่ขายกันอยู่ในตลาดอย่างเข้มงวด
  ทำให้ความยึดถือต่อตราสินค้า (BRAND LOYALTY) ได้ลดลง
  และมีแนวโน้มว่าลูกค้าส่วนใหญ่จะให้ความสำคัญในเรื่องราคา และการบริการมากกว่าตราสินค้า
  แต่ลูกค้าส่วนหนึ่งก็ยังต้องการความมั่นใจในเรื่องของคุณภาพน้ำมันตามสถานีบริการน้ำมันต่างๆ
  ว่าได้มีการควบคุมให้เป็นไปตามที่ราชการกำหนดเพียงไร ซึ่งในเรื่องดังกล่าวนี้ บริษัทฯ
  ได้ให้ความสำคัญกับเรื่องการควบคุมคุณภาพของน้ำมันอย่างเคร่งครัดเสมอมา

  .....4/ จุดเด่นและฯ

  4

จุดเด่นและจุดด้อยของบริษัทฯ เมื่อเปรียบเทียบกับผู้ค้าน้ำมันรายอื่น

จุดเด่น

-   บริษัทฯ เป็นผู้จัดหา นำเข้า จัดส่งและดำเนินการด้านการตลาดเอง ทำให้มีความคล่องตัว
    ในการดำเนินธุรกิจ และสามารถควบคุมคุณภาพของน้ำมัน
    นับตั้งแต่ที่คลังเก็บน้ำมันจนกระทั่งน้ำมันถึงลูกค้าหรือสถานีบริการน้ำมันของบริษัทฯ

-   บริษัทฯ จำหน่ายน้ำมันส่วนหนึ่งผ่านสถานีบริการน้ำมันของบริษัทฯ
    ซึ่งมีทั้งขนาดใหญ่ที่มีบริการครบวงจร
    และสถานีบริการน้ำมันขนาดกลางและขนาดเล็กในชุมชนตามท้องที่ต่างๆ
    ต่างจากผู้ค้าน้ำมันรายอื่นที่มีเฉพาะบางรูปแบบ

-   บริษัทฯ
    มีความคล่องตัวในการหาพันธมิตรทางธุรกิจเพื่อเสริมสร้างบริการที่ครบวงจรในสถานีบริการน้ำมันของบริษัทฯ
    และเปิดโอกาสให้ธุรกิจต่างๆ
    สามารถเช่าพื้นที่สถานีบริการน้ำมันเพื่อดำเนินธุรกิจได้ตามเงื่อนไขที่บริษัทฯ กำหนด
    ทำให้เกิดความคล่องตัวที่สถานีบริการน้ำมันของบริษัทฯ จะมีบริการต่างๆ
    ตามความต้องการของแต่ละพื้นที่

จุดด้อย

  - บริษัทฯ ยังมีสถานีบริการน้ำมันจำนวนน้อย
  เมื่อเทียบกับผู้ค้าน้ำมันรายใหญ่ซึ่งอยู่ในตลาดมานานกว่า

  - เครื่องหมายการค้าของบริษัทฯ ยังใหม่
  และยังไม่เป็นที่รู้จักแพร่หลายทัดเทียมกับผู้ค้าน้ำมันรายใหญ่อื่นๆ

จำนวนสถานีบริการน้ำมันและส่วนแบ่งตลาดน้ำมัน ปี 2544

  หน่วย:ล้านลิตร

  --------- --------------------- -------- ----------- ------------ ----------- ------------ ----------- ------------ ----------- ------------
  บริษัท      จำนวนสถานีบริการ(แห่ง)   ร้อยละ    ยอดจำหน่าย   ส่วนแบ่งตลาด   ยอดจำหน่าย   ส่วนแบ่งตลาด   ยอดจำหน่าย   ส่วนแบ่งตลาด   ยอดจำหน่าย   ส่วนแบ่งตลาด

                                           ดีเซล        ร้อยละ        เบนซิน 95    ร้อยละ        เบนซิน 91    ร้อยละ        รวม 3       ร้อยละ
                                                                                                                      ประเภท      

  ปตท.      1,428                 9.11     3,938.56    26.18        665.59      22.19        939.51      24.42        5,543.66    25.33

  เชลล์      692                   4.41     2,208.12    14.68        615.50      20.52        557.00      14.48        3,380.62    15.45

  เอสโซ่     684                   4.36     1,908.09    12.69        435.90      14.53        534.90      13.91        2,878.89    13.15

  คาลเท็กซ์   519                   3.31     1,372.02    9.12         346.17      11.54        408.11      10.61        2,126.30    9.71

  บางจาก    1,084                 6.91     1,334.25    8.87         249.12      8.31         382.16      9.93         1,965.53    8.98

  ซัสโก้      151                   0.96     166.19      1.10         21.71       0.72         42.77       1.11         230.67      1.05

  อื่น ๆ      11,125                70.94    4,114.32    27.35        665.47      22.19        982.28      25.54        5,762.67    26.33

  รวม       15,683                100.00   15,041.55   100.00       2,999.46    100.00       3,846.73    100.00       21,887.34   100.00
  --------- --------------------- -------- ----------- ------------ ----------- ------------ ----------- ------------ ----------- ------------

ที่มา สำนักน้ำมันเชื้อเพลิง กรมทะเบียนการค้า รายงานสรุปการผลิต การนำเข้า การจำหน่าย
และการส่งออกน้ำมันเชื้อเพลิงไตรมาสที่ 4 ปี 2544

หน้า 31 32 และ 33

  .....5/จากตัวเลขจำนวนฯ

  5

  จากตัวเลขจำนวนสถานีบริการน้ำมันและส่วนแบ่งตลาดน้ำมันปี 2544 ดังรายละเอียดที่ปรากฎใน
  ตารางข้างต้น จะเห็นได้ว่าบริษัทฯ มีสถานีบริการน้ำมันคิดเป็นประมาณร้อยละ 0.96
  ของจำนวนสถานีบริการน้ำมันรวมทั้งประเทศ และส่วนแบ่งตลาดน้ำมันเฉลี่ยร้อยละ 1.05
  ของตลาดรวม

ปริมาณการจำหน่ายแยกตามประเภทผลิตภัณฑ์ของบริษัทฯ ในระยะ 3 ปีที่ผ่านมา

หน่วย:พันลิตร

+------------------------+-------------+--------------+---------------+
| ผลิตภัณฑ์                 | ปี 2544      | ปี 2543       | ปี 2542        |
+------------------------+-------------+--------------+---------------+
| 1. น้ำมันดีเซลหมุนเร็ว      | 174,948     | 254,385      | 329,014       |
|                        |             |              |               |
| 2. น้ำมันเบนซิน           | 66,195      | 79,726       | 91,092        |
|                        |             |              |               |
| 3. ผลิตภัณฑ์น้ำมันหล่อลื่น     | 476         | 410          | 452           |
+------------------------+-------------+--------------+---------------+
| รวมปริมาณการจำหน่าย      | 241,619     | 334,521      | 420,558       |
+------------------------+-------------+--------------+---------------+

3.3 การจัดหาผลิตภัณฑ์เพื่อจำหน่าย

  บริษัทฯ จัดหาน้ำมันเพื่อจำหน่าย 2 วิธี คือ นำเข้าจากต่างประเทศ
  และสั่งซื้อภายในประเทศจากโรงกลั่นน้ำมันภายในประเทศ โดยน้ำมันเชื้อเพลิงเหล่านี้
  มีคุณภาพและมาตรฐานตามเกณฑ์ที่กระทรวงพาณิชย์กำหนด ในปี 2544 บริษัทฯ
  จัดหาน้ำมันทั้งหมดจากแหล่งน้ำมันภายในประเทศดังกล่าว

  3.3.1 การสั่งซื้อในประเทศ

  บริษัทฯ สั่งซื้อน้ำมันในประเทศจากบริษัท บางจากปิโตรเลียม จำกัด (มหาชน) บริษัท ไทยออยล์
  จำกัด บริษัท ปตท. จำกัด (มหาชน) บริษัท เอสโซ่ (ประเทศไทย) จำกัด (มหาชน)
  ผู้ค้าน้ำมันตามมาตรา 7 และบริษัทผู้ค้าน้ำมันรายใหญ่อื่นๆ
  โดยน้ำมันเชื้อเพลิงเหล่านี้มีคุณภาพและมาตรฐานตามเกณฑ์ที่กระทรวงพาณิชย์กำหนด บริษัทฯ
  จะเลือกซื้อตามความเหมาะสมของราคา

  สำหรับผลิตภัณฑ์น้ำมันหล่อลื่น บริษัทฯ ได้ว่าจ้างให้บริษัท สยามฟายน์เฆมี จำกัด
  เป็นผู้ผลิตให้โดยบริษัทฯ เป็นผู้กำหนดให้ผลิตตามมาตรฐาน SAE (Society of Automotive
  Engineers) และ API (American Petroleum Institute)
  และต้องได้รับความเห็นชอบจากกระทรวงพาณิชย์ในเรื่องคุณสมบัติของผลิตภัณฑ์น้ำมันหล่อลื่น

3.3.2 การนำเข้าจากต่างประเทศ

  ในกรณีที่จำเป็นและเหมาะสม บริษัทฯ อาจนำเข้าน้ำมันจากโรงกลั่นในประเทศแถบเอเซีย
  ตามเกณฑ์คุณภาพ และมาตรฐานที่กระทรวงพาณิชย์กำหนด
  โดยขนส่งผลิตภัณฑ์ส่วนใหญ่ด้วยเรือของบริษัท สยามมงคลเดินเรือ จำกัด ซึ่งเป็นบริษัทร่วม

  .....6/3.3.3 ขั้นตอนฯ

  6

3.3.3 ขั้นตอนการนำน้ำมันเชื้อเพลิงมาจำหน่าย มีรายละเอียดดังนี้    

+-----------------------------------------------------------------------+
| การจัดหาแหล่งน้ำมันโดยหาแหล่งน้ำมันที่มีราคาเหมาะสม                             |
|                                                                       |
|    และคุณภาพได้มาตรฐานตามกระทรวงพาณิชย์กำหนด                              |
+-----------------------------------------------------------------------+

    

  -----------------------------------------------------------------------
  การขออนุญาตจากราชการ

  -----------------------------------------------------------------------

    

  -----------------------------------------------------------------------
  ขนส่งน้ำมันโดยทางเรือหรือทางท่อส่งน้ำมัน

  -----------------------------------------------------------------------

  -----------------------------------------------------------------------
  เก็บน้ำมันเข้าคลังน้ำมันของบริษัทฯ ที่กรุงเทพมหานครและในภูมิภาค

  -----------------------------------------------------------------------

    

  -----------------------------------------------------------------------
  ขนส่งน้ำมันทางรถบรรทุกน้ำมันหรือทางเรือ แล้วแต่ความเหมาะสม

  -----------------------------------------------------------------------

 

  

  3.3.4 ความเพียงพอของเครื่องจักรและบุคลากร

  ในปี 2544 บริษัทฯ มีคลังน้ำมัน 3 แห่งคือ ที่เขตราษฎร์บูรณะ กรุงเทพมหานคร มีความจุ 13.9
  ล้านลิตร ที่จังหวัดสุราษฎร์ธานี มีความจุ 25.8 ล้านลิตร และที่จังหวัดสงขลา มีความจุ 13.4
  ล้านลิตร มีรถบรรทุกน้ำมันสำหรับขนส่งน้ำมันไปยังสถานีบริการน้ำมันของบริษัทฯ
  และรับจ้างขนส่งน้ำมัน ให้แก่ผู้ค้าน้ำมันรายอื่น เป็นรถน้ำมันลากจูงกึ่งพ่วง 7 คัน
  รถน้ำมันแบบพ่วง 8 คัน รถบรรทุกน้ำมันแบบเดี่ยว 13 คัน และรถบรรทุกน้ำมันหล่อลื่น 1 คัน
  มีสถานีบริการน้ำมันทั่วประเทศ 151 แห่ง และ
  มีบุคลากรประจำสถานีบริการน้ำมันและสำนักงานต่างๆ รวม 686 คน

  จำนวนคลังน้ำมัน ความจุของถังเก็บน้ำมันในคลังน้ำมันแต่ละแห่ง รถบรรทุกน้ำมัน อุปกรณ์ต่างๆ
  ที่เกี่ยวข้อง และจำนวนบุคลากรของบริษัทฯ ดังกล่าวข้างต้นนี้
  เพียงพอต่อการจัดเก็บและการบริหารงานที่ดำเนินการอยู่ในปัจจุบัน
  รวมทั้งสามารถที่จะขยายการจำหน่ายในอนาคตด้วย

  .....7/3.3.5 ผลกระทบฯ

  7

  3.3.5 ผลกระทบต่อสิ่งแวดล้อม

  การดำเนินการจัดเก็บและจัดส่งผลิตภัณฑ์น้ำมันอาจมีการรั่วไหลของผลิตภัณฑ์ซึ่งจะเป็นผลเสียต่อสิ่งแวดล้อมได้
  ดังนั้น บริษัทฯ จึงกำหนดมาตรการในการควบคุมดูแลในเรื่องนี้อย่างใกล้ชิดทุกขั้นตอน
  เริ่มตั้งแต่การสูบถ่ายน้ำมันจากเรือขึ้นสู่ถังเก็บ
  ซึ่งก่อนดำเนินการจะต้องมีการจัดวางทุ่นลอยกันน้ำมันรอบๆ เรือบรรทุกน้ำมัน
  เพื่อป้องกันและควบคุมน้ำมันที่อาจเกิดรั่วไหลระหว่างสูบถ่ายไม่ให้กระจายออกไปนอกพื้นที่

  ส่วนบริเวณรอบถังเก็บน้ำมันก็มีการสร้างรางน้ำ
  และบ่อดักน้ำมันขนาดใหญ่เพื่อป้องกันน้ำมันที่อาจรั่วไหลระหว่างจ่ายให้รถน้ำมันไม่ให้กระจายออกไปสู่แหล่งน้ำภายนอก
  บ่อดักน้ำมันดังกล่าวจะได้รับการดูแลทำความสะอาดโดยเจ้าหน้าที่ซึ่งมีความรู้ความเข้าใจเรื่องการจัดเก็บกากน้ำมันอย่างน้อย
  เดือนละ 1 ครั้ง นอกจากนั้นบริษัทฯ
  ยังได้ว่าจ้างให้บริษัทสำรวจอิสระทำการตรวจสอบคุณภาพน้ำทิ้งจากคลังน้ำมันทั้ง 3
  แห่งเป็นประจำทุกเดือนอีกด้วย
  เพื่อให้แน่ใจว่าน้ำทิ้งจากทั้งสามคลังน้ำมันจะมีคุณภาพตามเกณฑ์มาตรฐานที่ราชการกำหนด

  ผลการตรวจสอบคุณภาพน้ำทิ้งประจำปี 2544 ซึ่งบริษัทฯ
  จัดส่งรายงานให้สำนักงานนโยบายและแผนสิ่งแวดล้อม และกรมเจ้าท่า ทุกๆ 3 เดือน
  มีค่าเฉลี่ยดังนี้

+----------------+-----+----------+----------+----------+-----------+
| พารามิเตอร์      | ห   | คลังร     | คลังส     | คลังสงขลา | มา        |
| (Parameter)    | น่วย | าษฎร์บูรณะ | ุราษฎร์ธาน | (ค่าเฉลี่ย) | ตรฐานน้ำทิ้ง |
|                | (Un | (ค่าเฉลี่ย) | ี(ค่าเฉลี่ย) |          | อุตสาหกรรม |
|                | it) |          |          |          |           |
+----------------+-----+----------+----------+----------+-----------+
| 1.             | -   | 7.50     | 7.50     | 7.13     | 5.5 – 9   |
| ค่า             |     |          |          |          |           |
| ความเป็นกรด-ด่าง |     |          |          |          |           |
| (pH)           |     |          |          |          |           |
+----------------+-----+----------+----------+----------+-----------+
| 2.             | m   | 7.60     | 2.00     | 3.33     | ไม่เกิน 50  |
| ค่าควา          | g/L |          |          |          |           |
| มต้องการออกซิเจน |     |          |          |          |           |
|                |     |          |          |          |           |
| ทางชีวภาพ       |     |          |          |          |           |
| (Biochemical   |     |          |          |          |           |
|                |     |          |          |          |           |
| Oxygen Demand  |     |          |          |          |           |
| ; BOD)         |     |          |          |          |           |
+----------------+-----+----------+----------+----------+-----------+
| 3.             | m   | 1.33     | 2.00     | 3.00     | ไม่เกิน 20  |
| ค              | g/L |          |          |          |           |
| ่าของแข็งแขวนลอย |     |          |          |          |           |
|                |     |          |          |          |           |
| (Suspended     |     |          |          |          |           |
| Solids; SS)    |     |          |          |          |           |
+----------------+-----+----------+----------+----------+-----------+
| 4.             | m   | 1.13     | 1.43     | 2.13     | ไม่เกิน 5   |
| ค่าน้ำมันและไขมัน  | g/L |          |          |          |           |
|                |     |          |          |          |           |
| (Oil and       |     |          |          |          |           |
| Grease)        |     |          |          |          |           |
+----------------+-----+----------+----------+----------+-----------+